ଭୁବନେଶ୍ୱର, ସେପ୍ଟେମ୍ବର ୨୩ (ଲୋକାଲ ୱାୟାର) : ରାଜ୍ୟରେ ଆଉ ୧୫ ଜଣ କରୋନା ଆକ୍ରାନ୍ତଙ୍କ ମୃତ୍ୟୁ ହୋଇଛି ବୋଲି ବୁଧବାର ସ୍ୱାସ୍ଥ୍ୟ ବିଭାଗ କହିଛି ।
କରୋନାରେ ଜୀବନ ହରାଇଥିବା ୧୫ ଜଣଙ୍କ ମଧ୍ୟରୁ ଭୁବନେଶ୍ୱରରୁ ସର୍ବାଧିକ ୪ ଜଣ ଥିବା ବେଳେ ମୟୂରଭଞ୍ଜ ଓ ପୁରୀରୁ ୨ ଜଣ ଲେଖାଏଁ ଏବଂ ନୟାଗଡ଼, ନୂଆପଡ଼ା, କଟକ, ବାଲେଶ୍ୱର, ଢେଙ୍କାନାଳ, କନ୍ଧମାଳ ଓ ମାଲକାନଗିରିରୁ ଜଣେ ଲେଖାଏଁ ଅଛନ୍ତି ।
୬୨ ବର୍ଷୀୟ ପୁରୁଷ ଜଣକ ମଧୁମେହରେ ମଧ୍ୟ ପୀଡିତ ଥିଲେ ଏବଂ ୩୫ ବର୍ଷୀୟ ବ୍ୟକ୍ତି ଜଣ କିଡ୍ନୀ ରୋଗରେ ମଧ୍ୟ ଆକ୍ରାନ୍ତ ଥିଲେ ।
ବାଲେଶ୍ୱରରେ ଜଣେ ୫୧ ବର୍ଷୀୟ ବ୍ୟକ୍ତି, ଢେଙ୍କାନାଳରେ ଜଣେ ୭୨ ବର୍ଷୀୟ ପୁରୁଷ ଓ ନୂଆପଡ଼ାରେ ୩୭ ବର୍ଷୀୟ ବ୍ୟକ୍ତିର ଜୀବନ ନେଇଛି କରୋନା ।
କନ୍ଧମାଳରେ ଜଣେ ୭୫ ବର୍ଷୀୟ ପୁରୁଷ ଓ ନୟାଗଡ଼ରେ ଜଣେ ୭୨ ବର୍ଷୀୟ ପୁରୁଷ ପ୍ରାଣ ହରାଇଛନ୍ତି । ଉଭୟ ମଧୁମେହ ଓ ଉଚ୍ଚରକ୍ତଚାପରେ ମଧ୍ୟ ପୀଡ଼ିତ ଥିଲେ ।
ଏମାନେ ସମସ୍ତେ କରୋନା ପଜିଟିଭ ଚିହ୍ନଟ ହେଲା ପରେ ହସ୍ପିଟାଲରେ ଭର୍ତ୍ତି ହୋଇଥିଲେ । ଚିକିତ୍ସାଧିନ ଅବସ୍ଥାରେ ସମସ୍ତଙ୍କର ମୃତ୍ୟୁ ହୋଇଛି ।
